CELEX: 32008R0169
Language: da
Date: 2008-02-25 00:00:00
Title: Kommissionens forordning (EF) nr. 169/2008 af 25. februar 2008 om udelukkelse af ICES-underafsnit 27 og 28.2 fra visse fiskeriindsatsbegrænsninger og registreringsforpligtelser for 2008 i henhold til Rådets forordning (EF) nr. 1098/2007 om en flerårig plan for torskebestandene i Østersøen og fiskeriet, der udnytter disse bestande

26.2.2008   
            
            
               DA
            
            
               Den Europæiske Unions Tidende
            
            
               L 51/3
            
         
      KOMMISSIONENS FORORDNING (EF) Nr. 169/2008
   af 25. februar 2008
   om udelukkelse af ICES-underafsnit 27 og 28.2 fra visse fiskeriindsatsbegrænsninger og registreringsforpligtelser for 2008 i henhold til Rådets forordning (EF) nr. 1098/2007 om en flerårig plan for torskebestandene i Østersøen og fiskeriet, der udnytter disse bestande
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1098/2007 af 18. september 2007 om en flerårig plan for torskebestandene i Østersøen og fiskeriet, der udnytter disse bestande, om ændring af forordning (EØF) nr. 2847/93 og om ophævelse af forordning (EF) nr. 779/97 (1), særlig artikel 29, stk. 2,
   under henvisning til rapporterne fra Danmark, Tyskland, Estland, Letland, Litauen, Polen Finland og Sverige,
   under henvisning til udtalelse fra Den Videnskabelige, Tekniske og Økonomiske Komité for Fiskeri (STECF), og
   ud fra følgende betragtninger:
   
               (1)
            
            
               Forordning (EF) nr. 1098/2007 indeholder bestemmelser for fastsættelse af fiskeriindsatsbegrænsninger for torskebestandene i Østersøen og bestemmelser for registrering af fiskeriindsatsdata i forbindelse hermed.
            
         
               (2)
            
            
               På grundlag af forordning (EF) nr. 1098/2007 er der i bilag II til Rådets forordning (EF) nr. 1404/2007 (2) fastsat fiskeriindsatsbegrænsninger for 2008 i Østersøen.
            
         
               (3)
            
            
               Ifølge artikel 29, stk. 2, og artikel 29, stk. 4, i forordning (EF) nr. 1098/2007 kan Kommissionen udelukke underafsnit 27 og 28.2 fra visse fiskeriindsatsbegrænsninger og registreringsforpligtelser, hvis torskefangsterne i sidste rapporteringsperiode lå under en vis mængde.
            
         
               (4)
            
            
               På baggrund af medlemsstaternes rapporter og rådgivningen fra STECF bør underafsnit 27 og 28.2 i 2008 udelukkes fra de pågældende fiskeriindsatsbegrænsninger og registreringsforpligtelser.
            
         
               (5)
            
            
               For at sikre, at der blev taget hensyn til de seneste oplysninger fra medlemsstaterne, og for at den videnskabelige rådgivning var baseret på så nøjagtige oplysninger som muligt, kunne den dato, der i artikel 29, stk. 2, i forordning (EF) nr. 1098/2007 er sat som sidste frist for den endelige beslutning om, hvorvidt de pågældende underafsnit skal udelukkes, ikke overholdes.
            
         
               (6)
            
            
               Forordning (EF) nr. 1098/2007 og (EF) nr. 1404/2007 anvendes fra den 1. januar 2008. For at sikre sammenhæng med disse forordninger bør denne forordning anvendes med tilbagevirkende kraft fra den pågældende dato.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
            
         UDSTEDT FØLGENDE FORORDNING:
   Artikel 1
   Artikel 8, stk. 1, litra b), artikel 8, stk. 3, 4 og 5, og artikel 13 i forordning (EF) nr. 1098/2007 anvendes ikke for ICES-underafsnit 27 og 28.2.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. februar 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EUT L 248 af 22.9.2007, s. 1.
   
      (2)  EUT L 312 af 30.11.2007, s. 1.